Държавен вестник, бр. 7, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  7
10.3.1.3 За да се спазят функционалните 
изисквания на параграф 10.2.1.3 по-горе, въз-
можностите за двупосочна координация на 
място и за търсене и спасяване на корабите 
включват:
.1 гласова комуникация и/или предаване 
на данни със съответните коорди-
национни центрове за спасителни 
операции; и
.2 оборудване за гласова комуникация с 
въздухоплавателни средства на 121,5 
и 123,1 MHz.
10.3.1.4 За да се спазят функционалните 
изисквания на параграф 10.2.1.4 по-горе, кому-
никационното оборудване трябва да осигурява 
двупосочна гласова връзка и предаване на 
данни със служба за телемедицинска помощ.
10.3.2 Комуникационни възможности на 
спасителните съдове и дежурните лодки
10.3.2.1 За корабите, предназначени да ра-
ботят при ниска температура на въздуха, за 
да отговарят на функционалните изисквания 
на параграф 10.2.2.1 по-горе, всички дежурни 
лодки и спасителни лодки, когато са пуснати 
за евакуация:
.1 за сигнализиране за бедствие разпо-
лагат с едно устройство за предаване 
на сигнали от кораб към сушата;
.2 за да бъдат локализирани, разполагат 
с едно устройство за предаване на 
сигнали за местоположение; и
.3 за комуникации на място разпола-
гат с едно устройство за предаване 
и приемане на съобщения на място.
10.3.2.2 За корабите, предназначени да ра-
ботят при ниска температура на въздуха, за 
да отговарят на функционалните изисквания 
на параграф 10.2.2.2 по-горе, всички останали 
спасителни съдове:
.1 за да бъдат локализирани, разполагат 
с едно устройство за предаване на 
сигнали за местоположение; и
.2 за комуникации на място разпола-
гат с едно устройство за предаване 
и приемане на съобщения на място.
10.3.2.3 За да се спазят функционалните 
изисквания на параграф 10.2.2.3 по-горе, 
като се отчитат ограниченията, наложени от 
експлоатационния срок на акумулатора, се 
разработват и прилагат процедури така, че 
задължителното комуникационно оборудване 
в спасителните съдове, включително спаси-
телните плотове и дежурните лодки, да е на 
разположение за експлоатация по време на 
максималното очаквано време за спасяване.
Г л а в а  1 1  – ПЛАНИРАНЕ  
НА ПЪТУВАНЕТО
11.1 Цел
Целта на настоящата глава е да се гаран-
тира, че на компанията, капитана и екипажа 
е предоставена достатъчно информация, която 
да позволи операциите да се извършват при 
надлежно отчитане на безопасността на кораба 
и лицата на борда и когато е целесъобразно, 
опазването на околната среда.
11.2 Функционални изисквания
За да се постигне целта, определена в 
параграф 11.1 по-горе, при планирането на 
пътуването се вземат предвид потенциалните 
опасности, свързани с него.
11.3 Изисквания
За да се спази функционалното изискване 
на параграф 11.2 по-горе, капитанът трябва 
да обмисли маршрут през полярни води, като 
вземе предвид следното:
.1 процедурите, изисквани от ръковод-
ството за експлоатация в полярни 
води;
.2 всички ограничения на наличната 
хидрографска информация и помощни 
навигационни средства;
.3 актуалната информация за размера и 
вида на леда и айсбергите в близост 
до планирания маршрут;
.4 статистическа информация за леда и 
температурите от предходни години;
.5 местата за убежище; 
.6 актуалната информация и мерки, 
които трябва да се предприемат при 
среща с морски бозайници, свърза-
ни с известни области с гъстота на 
морските бозайници, включително 
зоните на сезонна миграция;
.7 актуалната информация за съответни-
те маршрутни системи на корабите, 
препоръките за скоростта и службите 
по трафика на кораби, свързани с из-
вестни области с гъстота на морските 
бозайници, включително зоните на 
сезонна миграция;
.8 защитените зони по маршрута, опреде-
лени на национално и международно 
равнище; и
.9 експлоатацията в райони, отдалечени 
за възможностите на системите за 
търсене и спасяване.
Г л а в а  1 2  – ЕКИПАЖ И ОБУЧЕНИЕ
12.1 Цел
Целта на настоящата глава е да гарантира, 
че корабите, извършващи дейност в полярни 
води, се обслужват от подходящо квалифи-
циран, обучен и опитен персонал.
12.2 Функционални изисквания
За да се постигне целта, определена в па-
раграф 12.1 по-горе, дружествата гарантират, 
че капитаните, старши помощник-капитаните 
и офицерите, които отговарят за вахтената 
служба на борда на кораби, извършващи дей-
ност в полярни води, преминават обучение 
за придобиване на способностите, подходящи 
за длъжността, която трябва да се заеме, и